**Obchodná verejná súťaž**

**vyhlásená v zmysle § 281 - § 288 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a smernice MPRVSR č.9455/2021-250 z 20.10.2021 k činnosti rezortnej majetkovej komisie a jej postupe pri nakladaní s majetkom štátu a internej smernice podniku č. 4/2023 o nakladaní s majetkom**

**o najvhodnejší návrh na uzatvorenie kúpnej zmluvy na**

predaj nehnuteľností – administratívnej budovy, garáží a pozemkov v Topoľčanoch.

**SÚŤAŽNÉ PODMIENKY**

**Článok 1**

Vyhlasovateľ

Názov: Plemenárske služby Slovenskej republiky, štátny podnik

Sídlo: Starohájska 29, 852 27 Bratislava

Štatutárny orgán: Ing. Štefan Ryba, PhD., riaditeľ

IČO : 36 856 096

Bankové spojenie : VÚB, a. s.

Číslo účtu: IBAN: SK51 0200 0000 0024 0037 9653, BIC: SUBASKBX

(v ďalšom texte len „**Plemenárske služby SR, š. p.**“ alebo „**Vyhlasovateľ**“)

**Článok 2**

Predmet obchodnej verejnej súťaže

1. Plemenárske služby SR, š. p., vyhlasuje 3. kolo obchodnej verejnej súťaže o najvhodnejší návrh na uzavretie kúpnej zmluvy, predmetom ktorej je najvhodnejšia ponuka na kúpu nehnuteľností:

1. budovy s príslušenstvom – prípojky IS nachádzajúcej sa v katastrálnom území Topoľčany, obec Topoľčany, okres Topoľčany, ktorá je zapísaná v katastri nehnuteľností vedenom okresným úradom Topoľčany, odbor katastrálny, na liste vlastníctva č. 1177, druh stavby administratívna budova, súpisné číslo 2209, postavená na parcele č. KN C 1468, druh pozemku zastavaná plocha a nádvorie, o výmere 180 m2,
2. garáží nachádzajúcich sa v katastrálnom území Topoľčany, obec Topoľčany, okres Topoľčany, ktoré sú zapísaná v katastri nehnuteľností vedenom okresným úradom Topoľčany, odbor katastrálny, na liste vlastníctva č. 1177, druh stavby samostatne stojace garáže, orientačné číslo 1 až 12, postavené na parcelách č. KNC 1469/1, 1469/2 a 1470, druh pozemkov zastavané plochy a nádvoria, o výmere 57 m2, 57 m2 a 134 m2,
3. pozemok KN C parc. Č. 1468, druh pozemku zastavaná plocha a nádvorie, o výmere 180 m2, pozemok KN C parc. Č. 1469/1, druh pozemku zastavaná plocha a nádvorie, o výmere 57 m2, pozemok KN C parc. Č. 1469/2, druh pozemku zastavaná plocha a nádvorie, o výmere 57 m2, pozemok KN C parc. Č. 1469/3, druh pozemku zastavaná plocha a nádvorie, o výmere 1319 m2, pozemok KN C parc. Č. 1470, druh pozemku zastavaná plocha a nádvorie, o výmere 134 m2, vedených na LV č. 1177, k. ú. Topoľčany, obec Topoľčany, okres Topoľčany

(v ďalšom texte len "**nehnuteľnosti**“), ktoré sú vo vlastníctve Slovenskej republiky a v správe Plemenárskych služieb SR, š. p.

2. Navrhovateľ musí predložiť návrh na kúpnu cenu predmetu obchodnej verejnej súťaže uvedeného v bode 1 tohto článku týchto súťažných podmienok – kúpnu cenu za nehnuteľnosti.

**Článok 3**

Úvodné ustanovenia

1. Predaj nehnuteľnosti sa uskutoční v súlade s platnými právnymi predpismi a týmito súťažnými podmienkami.

**Článok 4**

Obhliadka nehnuteľností

Administratívnu budovu, garáže a pozemky, ktoré sú predmetom predaja podľa tejto obchodnej verejnej súťaže je možné obhliadnuť. Budú uskutočnené dve obhliadky, a to nasledovne:

- prvá obhliadka sa uskutoční dňa 12.11.2024 o 11:00 hod. Záujemcovia o účasť na obhliadke sa dostavia o 10:55 hod. na miesto (Pod Kalváriou 26, 955 01 Topoľčany), kde sa stretnú s Ing. Rudolfom Majtánom, ktorý je poverený vykonaním obhliadky so záujemcami. Kontakt: 0905 700 938. Náklady na obhliadku znášajú záujemcovia o účasť.

- druhá obhliadka sa uskutoční dňa 13.11.20024 o 11:00 hod. Záujemcovia o účasť na obhliadke sa dostavia o 10:55 hod. na miesto (Pod Kalváriou 26, 955 01 Topoľčany), kde sa stretnú s Ing. Rudolfom Majtánom, ktorý je poverený vykonaním obhliadky so záujemcami. Kontakt: 0905 700 938. Náklady na obhliadku znášajú záujemcovia o účasť.

**Článok 5**

Minimálna kúpna cena

1. Minimálna kúpna cena nehnuteľností je vo výške **325.000,00 Eur** **bez DPH (slovom: tristodvadsaťpäťticíc Eur)**. DPH bude účtovaná v zmysle platných právnych predpisov.

**Článok 6**

Finančná zábezpeka

1. Vyhlasovateľ súťaže požaduje ako jednu z podmienok v obchodnej verejnej súťaži uhradenie finančnej zábezpeky vo výške 10.000,00 Eur (slovom: desaťtisíc Eur) na číslo účtu vyhlasovateľa:   
IBAN: SK51 0200 0000 0024 0037 9653, bankové spojenie: VÚB, a. s. variabilný symbol: 22091177. Úhrada finančnej zábezpeky musí byť zrealizovaná tak, aby boli finančné prostriedky pripísané na účet vyhlasovateľa súťaže do termínu skončenia doby na predkladanie súťažných návrhov.

2. Víťazovi súťaže sa finančná zábezpeka započíta do kúpnej ceny. Ostatným navrhovateľom bude finančná zábezpeka vrátená po vyhodnotení súťaže komisiou do 5 pracovných dní.

3. Navrhovateľ je povinný v prihláške do súťaže uviesť číslo účtu, na ktorý má byť finančná zábezpeka vrátená v prípade neúspešnosti v súťaži. V prípade, že navrhovateľ takéto číslo účtu neuvedie, bude finančná zábezpeka vrátená na číslo účtu, z ktorého bola zábezpeka uhradená.

4. V prípade, že do 60 dní od schválenia predaja zo strany Ministerstva pôdohospodárstva a rozvoja vidieka SR (ďalej len „**MPRVSR**“) nedôjde k uzatvoreniu kúpnej zmluvy s víťazom súťaže z dôvodu na strane víťaza súťaže, prepadne finančná zábezpeka poskytnutá víťazom súťaže v prospech vyhlasovateľa súťaže.

**Článok 7**

Ďalšie podmienky obchodnej verejnej súťaže

1. Písomný návrh je potrebné doručiť poštou na adresu: Plemenárske služby SR, š. p., Starohájska 29, 852 27 Bratislava, príp. podať osobne na podateľňu Plemenárskeho podniku SR, š. p. v termíne od 08.11.2024 do 22.11.2024 do 13:00 hod. v zalepenej obálke s viditeľným označením: „**Neotvárať Obchodná verejná súťaž – Predaj nehnuteľností – administratívna budova, garáže a pozemky Topoľčany**“.

2. Návrh musí obsahovať:

a) žiadosť o účasť v obchodnej verejnej súťaži (musí byť podaná ako originál, nie podaná mailom, faxom a pod.), návrhy doručené vyhlasovateľovi po uplynutí lehoty (22.11.2024 po 13:00 hod.) nebudú zahrnuté do súťaže a nebudú vyhodnocované,

b) presné označenie (identifikáciu) navrhovateľa, fyzická osoba uvedie: meno, priezvisko, bydlisko, rodné číslo, telefónne číslo, emailovú adresu a fyzická osoba podnikateľ a právnická osoba uvedie: názov, sídlo, IČO, konajúcu osobu /zástupcu/, telefónne číslo, emailovú adresu, doloží originál alebo overenú fotokópiu výpisu obchodného, resp. živnostenského registra, nie staršiu ako 1 mesiac,

c) výšku kúpnej ceny (cenová ponuka navrhovateľa),

d) prehlásenie podľa § 14 zákona 18/2018 Z. z. o ochrane osobných údajov v platnom znení   
(Príloha č. 1)

e) čestné vyhlásenie navrhovateľa, ktoré tvorí Prílohu č. 2 k týmto súťažným podmienkam,

f) ponuka/návrh musí byť podpísaný a datovaný (u právnickej osoby podpis konajúcej osoby príp. pečiatka).

Poverený zamestnanec vyhlasovateľa vyznačí na obálke podacie číslo, dátum a čas prijatia návrhu.

3. Navrhovateľ môže predložiť najviac jeden návrh. Ak podá navrhovateľ viac návrhov, budú všetky zo súťaže vylúčené.

4. Navrhovatelia môžu meniť a dopĺňať svoje návrhy a odvolávať ich do ukončenia lehoty na predkladanie ponúk t. j. do dňa 22.11.2024 do 13:00 hod.

5. V súlade s § 284 Obchodného zákonníka bude do súťaže zahrnutý len ten návrh:

a) ktorého obsah zodpovedá uverejneným podmienkam súťaže,

b) obsahuje všetky požadované náležitosti a doklady podľa súťažných podmienok,

c) ktorý bol predložený v lehote určenej v podmienkach súťaže,

6. Vyhlasovateľ si vyhradzuje v súlade s § 283 a nasl. Obchodného zákonníka právo:

a) odmietnuť všetky predložené návrhy a ukončiť súťaž bez výberu návrhu,

b) predĺžiť lehotu na predkladanie ponúk.

Vyhlasovateľ tiež môže v odôvodnených prípadoch súťaž zrušiť a meniť už uverejnené podmienky súťaže. Zmena podmienok súťaže, príp. zrušenie súťaže sa vykoná spôsobom a prostriedkami tak, ako bola vyhlásená.

7. Navrhovatelia nemajú nárok na náhradu nákladov spojených s ich účasťou v súťaži. Nárok na úhradu nákladov spojených s účasťou v súťaži nevzniká ani účastníkovi, ktorý v súťaži bol úspešný.

8. Úspešný navrhovateľ je svojim návrhom viazaný pokiaľ nedôjde k uzavretiu zmluvy.

**Článok 8**

Časový plán súťaže

1. Vyhlásenie súťaže: 08.11.2024

2. Ukončenie predkladania súťažných návrhov: 22.11.2024 o 13:00 hod.

3. Otváranie obálok a vyhodnotenie ponúk sa uskutoční: do 29.11.2024.

4. Za najvhodnejší návrh bude vyhlasovateľ považovať ten, ktorý splní všetky súťažné podmienky určené vyhlasovateľom a výška cenovej ponuky bude najvyššia.

5. Vyhodnotenie obchodnej verejnej súťaže bude zverejnené na internetovej stránke vyhlasovateľa v sekcii, kde bola verejná obchodná súťaž vyhlásená.

6. Predloženie návrhu kúpnej zmluvy úspešnému navrhovateľovi bude v lehote do 15 dní od ukončenia súťaže. Po vzájomnom odsúhlasení kúpnej zmluvy bude navrhovateľ vyzvaný, aby zmluvu podpísal a do 10 kalendárnych dní od doručenia tejto výzvy podpísanú zmluvu doručil na adresu Plemenárskych služieb SR, š. p. Po doručení podpísaného návrhu kúpnej zmluvy zo strany záujemcu bude kúpna zmluva uzatvorená až po vydaní súhlasu zo strany Ministerstva pôdohospodárstva a rozvoja vidieka SR. Žiadosť o vydanie uvedeného súhlasu spolu s potrebnou dokumentáciou zabezpečuje Vyhlasovateľ súťaže.

7. Podanie návrhov na vklad do katastra nehnuteľností bude v lehote do 5 pracovných dní po uhradení celej kúpnej ceny kupujúcim. Návrh podáva vyhlasovateľ, poplatok za vklad do katastra nehnuteľností 66,00 € hradí kupujúci.

8. Ak uchádzač neuhradí celú kúpnu cenu a poplatok za vklad do katastra nehnuteľností do 10 kalendárnych dní od doručenia podpísanej zmluvy obidvoma zmluvnými stranami alebo nedodrží stanovené lehoty, bude nehnuteľnosť ponúknutá na odkúpenie záujemcovi, ktorý je nasledujúci po víťaznom navrhovateľovi v poradí určenom komisiou pri posudzovaní predložených návrhov.

**Článok 9**

Ostatné ustanovenia

1. Prípadné ďalšie informácie o obchodnej verejnej súťaži sa poskytujú v pracovné dní v čase od 8.00 hod. do 15.00 hod., tel. 02/62 319 209, mobil 0915 851 579, 0905 700 946, e-mail: hospodarskasprava@pssr.sk.

Ing. Štefan Ryba, PhD., v. r.

riaditeľ podniku